Johannes Cornelis Wienecke

**Johannes Cornelis Wienecke**, nado o 24 de marzo de 1872 en Heiligenstadt, Turinxia, e finado o 8 de novembro de 1945 en Apeldoorn, Güeldres, foi un medallista e deseñador de moeda neerlandés.

Desde 1900 traballou como gravador de cuños na Real Casa da Moeda, en Utrecht. 

## Traxectoria 
Wienecke pasou os seus primeiros anos en Oosterbeek, Güeldres, e logo do falecemento do seu pai, George Julius (1821-1884), marchou a Ámsterdam coa súa nai, Sietske Abrahamsz (1842-1912).]]

Esa aprendizaxe serviulle para ingresar na Real Casa da Moeda de Utrecht en 1900 como gravador de cuños axudante. Morreu en Apeldoorn aos 73 anos, e está soterrado no cemiterio Heidehof, en Ugchelen.

## Obra 
Na ceca de Utrecht encargouse do deseño de varias series de moedas circulantes nos Países Baixos, entre elas a coñecida como "manto de armiño" (1910-1925) e a de "cabelo recollido" (1921-1945). O cuarto retrato da raína Guillermina I que se amosa nos anversos das moedas desta última serie, é un dos seus traballos máis recoñecidos. Os deseños de Wienecke non só se aplicaron ás moedas circulantes nos países Baixos, senón tamén ás emisións de territorios neerlandeses como Curaçao, Suriname ou as Indias Orientais. 

As placas fiscais para bicicletas, fichas de medidores do gas e outros obxectos metálicos cotiáns cuñados na Real Casa da Moeda, tamén foron deseñados por el.

En 1928 encargouse do deseño das medallas de participación nos Xogos Olímpicos celebrados en Ámsterdam.

### Galería de obras 
Esta é unha escolma dalgunha das obras máis representativas de Johannes Cornelis Wienecke:
Ficheiro:10 cent 1937 achter 300.JPG|Retrato da raíña Guillermina das moedas neerlandesas entre 1921 e 1945.
Ficheiro:Van der Heijdenbank Bronbeek.JPG|Placa de bronce do monumento a Karel van der Heijden en Arnhem (1903).
Ficheiro:WLANL - mchangsp - Abraham Kuyper.jpg|Placa na honra de Abraham Kuyper.
Ficheiro:Seal of the Permanent Court of International Justice.png|Selo co logotipo do Tribunal Permanente de Xustiza Internacional, na Haia (1922).
Ficheiro:Ereteken voor de Amsterdamse politie t.g.v. het 25 jarig jubileum van Koningin Wilhelmina, objectnr PA 2391.tif|Condecoración da policía da Haia polos 25 anos no trono de Guillermina (1923).
Ficheiro:Negende Olympiade te Amsterdam, objectnr PA 2049.tif|Medalla conmemorativa dos Xogos Olímpicos de Ámsterdam de 1828.
Ficheiro:Portret van professor E. van Everdingen door J.C. Wienecke.jpg|Placa na honra de E. van Everdingen.

## Notas 
## Véxase tamén 
### Bibliografía 
* Pelsdonk, M-A. et al. (2017). *Johannes Cornelis Wienecke 1872 - 1945 medailleur en stempelsnijder*. Stichting Nederlandse Penningkabinetten. ISBN  978-9492771018.
* Scheen, P. (1981). "Wienecke, Johannes Cornelis". En *Lexicon Nederlandse beeldende kunstenaars, 1750-1880*. Scheen, A Haia. Páxina 582.
* Snabilié, C. (1901). "J.C. Wiecke". En ''Elsevier's Geïllustreerd Maandschrift.* Vol XI. XXI (xaneiro-xuño). Páxinas 3-11.
* Tourneur, V. (1912). *Johannes Cornelis Wienecke, Médailleur et graveur de la Monnaie royale d’Utrecht*. Leroux, París.
* Zwierzina, W. K. F. (1926). "De medailleur J.C. Wienecke". En *Op de hoogte''. Outubro. Páxinas 254-257.